Source: http://www.europarl.europa.eu/doceo/document/A-8-2015-0085_MT.html
Timestamp: 2019-12-16 03:15:25+00:00
Document Index: 1319466

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2013
194k 240k
dwar il-kwittanza għall-implimentazzjoni tal-baġit tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2013
dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013
dwar l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013, flimkien mat-tweġibiet tal-Uffiċċju(8),
– wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil(12), u b'mod partikolari l-Artikolu 35 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013
A. billi, skont ir-rapporti finanzjarji tiegħu, il-baġit finali tal-Uffiċċju Ewropew ta' Appoġġ fil-qasam tal-Asil ("l-Uffiċċju") għas-sena finanzjarja 2013 kien jammonta għal EUR 10 500 000; billi l-baġit kollu tal-Uffiċċju ġej mill-baġit tal-Unjoni,
B. billi l-Qorti tal-Awdituri, fir-rapport tagħha dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Uffiċċju huma affidabbli u li t-tranżazzjonijiet ta' bażi huma legali u regolari,
1. Jinnota mir-rapport tal-Qorti li, fir-rigward tat-12-il kumment magħmula mill-Qorti fir-rapport 2012 tagħha, tnejn mill-azzjonijiet korrettivi għalihom issa huma mmarkati bħala "Ikkompletati", waħda bħala "Għadha għaddejja", tmienja bħala "Mhux Applikabbli" u waħda bħala "Pendenti";
12. Jirrikonoxxi mill-Uffiċċju li kien konformi mal-kummenti tal-Qorti u biddel id-dikjarazzjoni tal-kunflitt ta' interess għall-Kumitati tal-Għażla sabiex tinkludi relazzjoni professjonali bħala kunflitt ta' interess potenzjali; jinnota, barra minn hekk, li fl-2013 ġiet iffirmata politika dwar il-prevenzjoni u l-ġestjoni ta' kunflitt ta' interess;
13. Jirrikonoxxi mill-Uffiċċju li l-Bord ta' Tmexxija approva politika ġdida dwar il-kunflitt ta' interess fl-2013; jinnota li l-Membri tal-Bord ta' Tmexxija u d-Direttur Eżekuttiv tal-Uffiċċju ffirmaw forom dwar il-kunflitt ta' interess skont il-politika l-ġdida; jappella lill-Uffiċċju biex kemm il-politika tiegħu dwar il-kunflitt ta' interess kif ukoll il-forom dwar il-kunflitt ta' interess iffirmati mill-Membri tal-Bord ta' Tmexxija u mid-Direttur Eżekuttiv jagħmilhom disponibbli għall-pubbliku;
14. Jinnota bi tħassib li 18 % tal-għadd totali ta' pagamenti saru wara l-limiti ta' żmien stabbiliti fir-Regolament Finanzjarju; jieħu nota mill-Uffiċċju li għalkemm in-numru ta' pagamenti tard naqas sa nofs l-2013, dawn reġgħu saru fl-aħħar tliet xhur tal-2013, minħabba ż-żieda konsiderevoli fix-xogħol fi tmiem is-sena; jilqa' l-proċeduri ġodda implimentati mill-Uffiċċju sabiex tonqos ir-rata ta' pagamenti tard; jappella lill-Uffiċċju biex jirrimedja din il-kwistjoni bħala kwistjoni ta' urġenza u jinforma lill-awtorità ta' kwittanza dwar l-effetti tal-miżuri meħuda;
15. Jirrikonoxxi mill-Uffiċċju li, fis-sena 2013, is-Servizz ta' Awditjar Intern tal-Kummissjoni (IAS) wettaq rieżami limitat tal-implimentazzjoni ta' 16-il Standard ta' Kontroll Intern adottati mill-Bord ta' Tmexxija tal-Uffiċċju; jinnota li, abbażi tar-riżultati ta' dak ir-rieżami u minħabba l-istatus attwali ta' kontroll intern dwar l-attivitajiet operattivi tal-Uffiċċju u funzjonijiet ta' appoġġ amministrattiv, l-IAS ħareġ 18-il rakkomandazzjoni, sitta klassifikati bħala "Importanti Ħafna" u 12 bħala "Importanti";
16. Jieħu nota tal-fatt li l-Uffiċċju wettaq awtovalutazzjoni dwar l-istatus tal-implimentazzjoni tal-Istandards ta' Kontroll Intern f'Marzu 2013, li juri d-determinazzjoni tiegħu biex jifhem u jistabbilixxi ambjent ta' kontroll intern validu;
17. Jistabbilixxi mir-rapport tal-Qorti li sitta mis-16 il-Standard ta' Kontroll Intern għadhom ma ġewx implimentati kompletament; jirrikonoxxi li l-implimentazzjoni tas-sitt Standards pendenti ta' Kontroll Intern għadha għaddejja u jappella lill-Uffiċċju biex jirrapporta lill-awtorità ta' kwittanza dwar ir-riżultati tagħha;
dwar il-kwittanza għall-implimentazzjoni tal-baġit tal-Uffiċċju Ewropew ta' Appoġġ fil-qasam tal-Asil (EASO) għas-sena finanzjarja 2013
1 Jilqa' l-konklużjonijiet tal-Qorti tal-Awdituri li jqisu li l-kontijiet annwali tal-Uffiċċju Ewropew ta' Appoġġ fil-qasam tal-Asil (EASO) jippreżentaw b'mod ġust, fl-aspetti materjali kollha, il-pożizzjoni finanzjarja tal-EASO fil-31 ta' Diċembru 2013, kif ukoll ir-riżultati tal-operazzjonijiet tiegħu u tal-flussi ta' flusu għas-sena li ntemmet f'dik id-data, u li jippreċiżaw, barra minn hekk, li t-tranżazzjonijiet ta' bażi għall-kontijiet annwali tal-EASO għas-sena finanzjarja 2013 huma legali u regolari fl-aspetti materjali kollha;
2. Jieħu nota tal-osservazzjonijiet tal-Qorti tal-Awdituri li jindikaw it-titjib meħtieġ fir-rigward tal-affidabbiltà tal-kontijiet, tal-kontrolli interni u tal-ġestjoni baġitarja; jenfasizza li d-diversi kummenti tal-Qorti tal-Awdituri għandhom jitqiesu fil-kuntest tal-fatt li s-sena finanzjarja 2013 kienet l-ewwel sena finanzjarja sħiħa li, fiha, l-EASO kien finanzjarjament awtonomu;
3. Jemmen b'mod partikolari li l-ippjanar baġitarju jista' jitjieb, iżda jinsab kuntent kemm is-sopravvalutazzjoni tal-ħtiġijiet baġitarji u kemm ir-riporti tal-approprjazzjonijiet impenjati kienu ħafna iktar baxxi milli kienu fl-2012;
4. Jieħu nota tal-kummenti tal-Qorti tal-Awdituri li jindikaw it-titjib meħtieġ fir-rigward tal-proċeduri ta' reklutaġġ u t-trasparenza tagħhom; jieħu nota, f'dan ir-rigward, tar-risposti mill-EASO, li ttrattaw b'mod partikolari it-tibdil tad-dikjarazzjoni ta' nuqqas ta' kunflitti ta' interess għall-kumitati ta' għażla, u l-konformità mal-osservazzjonijiet tal-Qorti tal-Awdituri, kif ukoll l-implimentazzjoni ta' politika dwar il-prevenzjoni u l-ġestjoni tal-kunflitti ta' interess ffirmata fid-29 ta' Novembru 2013;
5. Iqis li, bħala regola ġenerali, għandha tingħata aktar attenzjoni lill-prinċipju ta' ġestjoni finanzjarja tajba tal-EASO, bi qbil mal-prinċipju baġitarju tal-annwalità, jiġifieri l-ekonomija, l-effikaċja u l-prestazzjoni li bihom l-Uffiċċju jkun uża l-approprjazzjonijiet li għandu għad-dispożizzjoni tiegħu biex iwettaq il-kompiti mogħtija lilu;
ĠU C 442, 10.12.2014, p. 102.